
GROZĪJUMI JELGAVAS VALSTSPILSĒTAS PAŠVALDĪBAS DOMES 2025. GADA 24. JŪLIJA LĒMUMĀ Nr.10/19 “LĪDZFINANSĒJUMA NODROŠINĀŠANA PROJEKTAM “PĀRVADA PĀR DZELZCEĻU LIETUVAS ŠOSEJĀ, JELGAVĀ ATJAUNOŠANA” 

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Jelgavas valstspilsētas pašvaldības dome 2025. gada 24. jūlijā pieņēma lēmumu Nr.10/19 “Līdzfinansējuma nodrošināšana projektam “Pārvada pār dzelzceļu Lietuvas šosejā, Jelgavā atjaunošana””, lai īstenotu investīciju projektu “Pārvada pār dzelzceļu Lietuvas šosejā, Jelgavā atjaunošana” un, pamatojoties uz Pašvaldību likuma 10. panta pirmās daļas 21. punktu,

JELGAVAS VALSTSPILSĒTAS PAŠVALDĪBAS DOME NOLEMJ:
Izdarīt Jelgavas valstspilsētas pašvaldības domes 2025. gada 24. jūlija lēmumā Nr.10/19 “Līdzfinansējuma nodrošināšana projektam “Pārvada pār dzelzceļu Lietuvas šosejā, Jelgavā atjaunošana” šādus grozījumus:
1. Izteikt 2. punktu šādā redakcijā:
“2. Pilnvarot Jelgavas valstspilsētas pašvaldības iestādes “Pilsētsaimniecība” vadītāju parakstīt visus ar projekta iesniegšanu saistītos dokumentus, kā arī veikt visas nepieciešamās darbības projekta iesniegšanai.”
2. Papildināt ar 3. punktu šādā redakcijā:
“3. Pilnvarot Jelgavas valstspilsētas pašvaldības izpilddirektoru parakstīt visus ar projekta īstenošanu saistītos dokumentus, kā arī veikt visas nepieciešamās darbības projekta īstenošanai.”

